./data/stoa0275/stoa004/stoa0275.stoa004.opp-lat1.xml
Tertullian
Cuius ordinem incipiens scriptura decurrere primofactam eam edicit, dehinc qualitatem ipsius edisserit  Sicut et caelum primo factum professa, In principio deus fecit caelum, dehinc dispositionem eius superinducit, et separavit inter aquam, quaeerat infra firmamentum, et quae erat super firmamentum, et vocavitdeus firmamentum caelum, ipsum quod in primordio fecerat  Proinde et de homine, Et fecit deus hominem, ad imaginem dei fecit illum  Dehinc qualiter fecerit reddit: Et finxit deus hominemde limo terrae, et adflavit in faciem eius flatum vitae, et factusest homo in animam vivam  Et utique sic decet narrationem inire,primo praefari, postea prosequi; nominare, deinde describere  Alioquinvanum si eius rei cuius nullam praemiserat mentionem, idest materiae, ne ipsum quidem nomen, subito formam et habitumpromulgavit, ante enarrat qualis esset quam an esset, ostenditfiguram deformati, nomen abscondit  At quanto credibilius secundumnos eius rei dispositionem scriptura subiunxit cuius institutionemsimulque nominationem praemisit? Quam denique integer sensus est: In principio deus fecit caelum et terram, terra autemerat invisibilis et rudis; quam deus scilicet fecit, de qua scripturacum maxime edixerat? Nam et Autem ipsum velut fibula coniunctivaeparticulae ad connexum narrationi adpositum est: Terraautem  Hoc enim verbo revertitur ad eam de qua supra dixerat,et alligat sensum  Adeo aufer hinc Autem, et soluta compagoest, ut tunc possit de alia terra dictum videri: Terra erat invisibiliset rudis